బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
పంజాబ్ షెడ్యూల్లో మార్పు.. ఈ ఐపీఎల్‌లో ఆ జట్టే స్పెషల్!
ఐపీఎల్‌లో ప్లేఆఫ్ మ్యాచ్‌ల వేదికను ప్రకటించిన ఐపీఎల్ గవర్నింగ్ కౌన్సిల్.. పంజాబ్ ఆడే సొంత వేదిక షెడ్యూల్‌లో మార్పులు చేసింది.
| Updated:
Mar 20, 2018, 10:11PM IST
పంజాబ్ షెడ్యూల్లో మార్పు.. ఈ ఐపీఎల్‌లో ఆ జట్టే స్పెషల్!
ఐపీఎల్ గవర్నింగ్ కౌన్సిల్ ప్లేఆఫ్ వేదికల్లో మార్పులకు అనుమతిచ్చింది. మే 23, 25 తేదీల్లో జరిగే ఎలిమినేటర్, క్వాలిఫయర్-2 మ్యాచ్‌లను పుణేలోని ఎంసీఏ స్టేడియంలో నిర్వహించేందుకు పాలక మండలి అంగీకారం తెలిపింది. కింగ్స్ ఎలెవన్ పంజాబ్ జట్టు సొంత వేదికలో ఆడే మ్యాచ్‌ల్లో నాలుగు మ్యాచ్‌లను ఇండోర్‌లో, మూడు మ్యాచ్‌లను మొహాలీలో ఆడనుంది. ఈ ఐపీఎల్‌లో మరే జట్టు కూడా తటస్థ వేదికల్లో మ్యాచ్‌లు ఆడటం లేదు.
Visit Site
Recommended byColombia
అన్ని ఫ్రాంచైజీలు తమ హోమ్ మ్యాచ్‌ల్లో నాలుగింటిని కచ్చితంగా సొంత గ్రౌండ్లో ఆడాల్సి ఉంటుంది. కానీ విసర్తణ పనుల కారణంగా కొద్ది రోజులపాటు ఛండీగఢ్ ఎయిర్‌పోర్ట్ మూతపడనుంది. దీంతో ఆ జట్టు సొంత గడ్డ మీద ఆడాల్సిన మ్యాచ్‌ల్లో తొలి మూడింటిని మొహాలీలో, తర్వాతి నాలుగు మ్యాచ్‌లను ఇండోర్‌లో ఆడనుంది. తొలుత ప్రకటించిన షెడ్యూల్ ప్రకారం పంజాబ్ తొలి మూడు మ్యాచ్‌లు ఇండోర్‌లో, తర్వాతి నాలుగు మ్యాచ్‌లు మొహాలీలో ఆడాల్సి ఉంది.
చదవండి: ఐపీఎల్-2018 సన్ రైజర్స్ షెడ్యూల్ & పూర్తి షెడ్యూల్
ఐపీఎల్ ఆరంభ మ్యాచ్ ఏప్రిల్ 7న ముంబైలోని వాంఖడే స్టేడియంలో ముంబై ఇండియన్స్, చెన్నై సూపర్ కింగ్స్ జట్ల మధ్య జరగనుంది. 51 రోజులపాటు ఐపీఎల్ ప్రేక్షకులకు వినోదాన్ని పంచనుంది. ఈ ఐపీఎల్‌లో 12 మ్యాచ్‌లు సాయంత్రం 4 గంటలకు ప్రారంభం కానుండగా.. 48 మ్యాచ్‌లు రాత్రి 8 గంటలకు మొదలవుతాయి. మే 27న వాంఖడే స్టేడియం ఫైనల్ మ్యాచ్‌కు ఆతిథ్యం ఇవ్వనుంది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.